James Peace

Si **Kenneth James Peace** natawo sa Paisley, niadtong 28 Septiyembre 1963. Usa siya ka kompositor nga taga-Scotland, piyanista sa konsiyerto ug biswal nga artista.

## Kasaysayan sa Kinabuhi
Si **James Peace** natawo sa Paisley, Scotland, niadtong 28 Septiyembre 1963. Kadaghanan sa iyang pagkabata iyang gigugol sa Helensburgh, usa ka resort sa kasadpang baybayon sa Scotland. Ang iyang pamilya naglakip sa daghang mga artista (pananglitan, John McGhie), ug paryente usab niya si Felix Burns, usa ka iladong kompositor sa musika sa sayaw sa unang tunga sa ika-20 nga siglo. Nakadawat siya ug matrikula sa pagtuon ug piyano gikan sa walo pa siya ka tuig ug ang iyang unang pampublikong pagtukar nahitabo sa napulog-apat anyos siya, mitugtog ug musika ni Scott Joplin. Sa napulog-anom siya nadawat siya sa Royal Scottish Academy of Music and Drama (nga karon gitawag: Royal Conservatoire of Scotland) isip labing batan-ong full-time nga estudyante sa tibuok kasaysayan niini. Niadtong 1983 nakagradwar siya sa Glasgow University dala ang B.A. degree sa pagtudlo ug piyano. Sa mosunod tuig nakadawat siya ug diploma sa pagtukar sa musika human niyang gipatugtog ang Piano Concert Num. 1 ni Mendelssohn kauban ang RSAMD nga orkestra. Human niya mobiya sa pormal nga pagtuon, nagtrabaho siya isip piyanista ug nagpuyo sa Edinburgh niadtong 1988-1991.

Si James Peace nagpuyo sa Bad Nauheim, Alemanya (Inaleman: *Bundesrepublik Deutschland*) gikan sa 1991-2009. Sugod 1998 nagtuon siya ug tanggo, ug miresulta kini sa CD nga *Tango escocés* (Tango gikan Scotland) sa iyang kaugalingong mga komposisyon sa piyano nga adunay inspirasyon sa tanggo, ug niadtong 2002 nahimo siyang pinasidunggang membro sa Victoria College of Music. Sa parehas nga tuig naghiwat siya ug solo nga mga concert tour sa amihanan nga Alemanya niadtong Septiyembre/Oktubre ug hangtod sa Halayong Sidlakan sa Nobiyembre, ug didto niya unang gipatukar ang iyang *Tango XVII* sa Hong Kong.

Sa misunod nga mga tuig ang iyang mga pagtukar nakapokus sa Uropa. Gipatukar niya ang iyang mga tanggo sa mosunod nga kaulahong mga siyudad:

Amsterdam, Atenas, Berlin, Bruselas, Helsinki, Lisboa, London, Madrid, Oslo, Reykjavík ug Viena.

Niadtong 2008 nahimo usab siyang pinasidunggang membro sa London College of Music isip pag-ila sa iyang mga konstribusyon sa tanggo.

Human sa mubo nga pagpuyo balik sa Edinburgh, mibalik siya niadtong Pebrero 2010 sa Alemanya para magpuyo sa Wiesbaden. Kini naghatag kaniya ug bag-ong mamugnaong mga ideya ug nakahimo siya ug mubo nga mga pelikula base sa iyang kaugalingong mga komposisyon. Ang dokumentaryong pelikula nga *K.* *James Peace sa Wiesbaden* usa sa iyang mga buhat niining matang sa musika.

## Mga Premyo ug Mga Award
●     Unang Award, *Agnes Millar Prize*. Glasgow, 1983

●      Unang Award, *Dunbartonshire EIS Prize*. Glasgow, 1984

●      Unang Award, *Sibelius Essay Prize*. Glasgow, 1985

●     Dungganong diploma, TIM Premio. Roma, 2000

●      Dungganong diploma, IBLA Foundation. New York, 2000

●     Halandomong Medalya (First Class), International Piano Duo Association. Tokyo, 2002

●     Bulawang Medalya, Académie Internationale de Lutèce. Paris, 2008

## Pangunang mga Komposisyon
●     Ang Busay (The Waterfall) 

●     Mga Mithianon (Idylls)

●     Nagdagayday nga mga Luha (Silent Tears)

●     Nakalimtang mga Dahon (Forgotten Leaves)

●     Sonata alang kang Oboe ug Piyano (Sonata for Oboe and Piano)

●     Ballade

●     Seremonyal nga Pagmartsa num.1 (Ceremonial March no.1)

●      Seremonyal nga Pagmartsa num.2 (Ceremonial March no.2)

●     Bulawanong Tinghunlak (Autumn Gold)

●     Mahangturong Awit (Eternal Song)

●     ​"Alang kang Georgia​" (Pinulongang Heyorhiyano:*საქართველოსთვის*)

         (Mga liriko: Tamar Chikvaidze, Zurab Chikvaidze ug James Peace)

●     24 Tanggo (alang sa solo nga piyano)

## Mga External Link
Souvenir de Buenos Aires - ''youtube'' 

Lento Lacrimoso - ''youtube''

Autumn Gold - ''youtube''

## Mga Reperensiya